ΓΡΑΠΤΗ ΕΡΩΤΗΣΗ E-2636/02

υποβολή: Graham Watson (ELDR) προς την Επιτροπή

(18 Σεπτεμβρίου 2002)

Θέμα: Διώξεις χριστιανικών κοινοτήτων στην Ινδονησία

Γνωρίζει η Επιτροπή ότι χριστιανικές κοινότητες στην νήσο Σουλαβέζι της Ινδονησίαςφίστανται ολοένα και περισσότερες διώξεις και επιθέσεις από φανατικούς ισλαμιστές της ομάδας Λασκάρ Τζιχάντ·

Γνωρίζει ακόμη η Επιτροπή ότι η τοπική αστυνομία επιδιώκει μάλλον την σύλληψη επιφανών εκκλησιαστικών παραγόντων, όπως του Αιδεσιμότατου Ρινάλντυ Νταμάνικ, παρά των ισλαμιστών της Τζιχάντ·

Ποιες πιέσεις μπορεί να ασκήσει η Επιτροπή προκειμένου να σταματήσουν οι απαράδεκτες αυτές επιθέσεις και με ποιον τρόπο μπορεί να εξασφαλίσει η Επιτροπή την ουδετερότητα της τοπικής αστυνομίας·

Απάντηση του κ. Patten εξ ονόματος της Επιτροπής

(10 Οκτωβρίου 2002)

Η αντιπροσωπεία της Επιτροπής στην Τζακάρτα, από κοινού με τις διπλωματικές αποστολές των κρατών μελών, παρακολουθεί εκ του σύνεγγυς τις εξελίξεις των ανθρωπίνων δικαιωμάτων σε ολόκληρη την Ινδονησία και συμμετέχει σε όλα τα διαβήματα της Ένωσης για να επιστήσει την προσοχή της διεθνούς κοινότητας στα προβλήματα των ανθρωπίνων δικαιωμάτων στην Ινδονησία. Η Επιτροπή συμμερίζεται τη θέση της Ένωσης, η οποίαποστηρίζει με σθένος την εδαφική ακεραιότητα της Ινδονησίας, ενώ παράλληλα ενθαρρύνει την κυβέρνηση να καταβάλλει επειγόντως προσπάθειες για την ειρηνική επίλυση των εσωτερικών διενέξεων της Ινδονησίας, αυτονομιστικού ή θρησκευτικού χαρακτήρα. Όπως το μεγαλύτερο μέρος της διεθνούς κοινότητας, η Επιτροπή θεωρεί ότι την ευθύνη για τις εν λόγω εσωτερικές διαμάχες φέρει πρωτίστως η Ινδονησία, και ότι θα πρέπει να επιλυθούν κατά προτεραιότητα από την ινδονησιακή κυβέρνηση και από τις οργανώσεις της κοινωνίας των πολιτών, τις θρησκευτικές κοινότητες και άλλες οργανώσεις με ειρηνικό διάλογο, με βάση το κράτος δικαίου, και με σεβασμό στα ανθρώπινα δικαιώματα χωρίς να ευνοηθεί ιδιαίτερα καμία συγκεκριμένη ομάδα.

Η κυβέρνηση της Ινδονησίας, με επικεφαλής τον Πρόεδρο Megawati, καταβάλλει ουσιαστικές προσπάθειες για να αμβλύνει τις εσωτερικές εντάσεις και να ενθαρρύνει την ειρηνική διευθέτηση των διαφορών, με σεβασμό στα ανθρώπινα δικαιώματα. Η διαμεσολάβησή της, το Δεκέμβριο 2001, στην ειρηνευτική δήλωση Μαλίνο Ι πουπεγράφη στο Πόσο, Σουλαβέσι, μεταξύ εκπροσώπων της χριστιανικής και της μουσουλμανικής κοινότητας και άλλων αντίπαλων ομάδων αποτελεί σημαντικό παράδειγμα. Άλλο παράδειγμα αποτελεί παρόμοια δήλωση (Μαλίνο II) τον Απρίλιο του 2002 σχετικά με τις Μολούκες. Οι εν λόγω δηλώσεις αρχής πρέπει εντούτοις να εφαρμόζονται με ευαισθησία έναντι των διαφόρων κοινοτήτων.

Οι διαρκείς εντάσεις και η βία στις νήσους Σουλαβέσι στις οποίες αναφέρεται η ερώτηση του Αξιότιμου Μέλους του Κοινοβουλίου — καθώς και στις άλλες επαρχίες, Ασέχ, Μολούκες και Παπουασία, έχουν το αμέριστο ενδιαφέρον της Επιτροπής. Η Επιτροπή παρέχει ανθρωπιστική βοήθεια στα θύματα των διενέξεων, καθώς και χρηματοδοτική βοήθεια για την επίλυση των διαφορών και τη βελτίωση της κατάστασης των ανθρωπίνων δικαιωμάτων στην Ινδονησία. Από το ποσό των 11 400 000 ευρώ που χορηγείται στην Ινδονησία (2001-2004) στο πλαίσιο της βοήθειαςπέρ των εκριζωθέντων πληθυσμών, διατίθεται ποσό ύψους 1 000 000 ευρώπέρ των εσωτερικά μετακινηθέντων πληθυσμών στο Σουλαβέσι κατά το 2002. Τοπόλοιπο θα διατεθεί για τις Μολούκες όπου έχουν σημειωθεί παρόμοιες διενέξεις μεταξύ των κοινοτήτων.

Ήδη από το 1999, η Επιτροπή έχει διαθέσει 4 600 000 ευρώ σε βοήθεια έκτακτης ανάγκης για την ενίσχυση των θυμάτων της βίας, Χριστιανών και Μουσουλμάνων, στις Μολούκες — ιδίως των εσωτερικά μετακινηθέντων ατόμων. Στο μέλλον, η Ινδονησία θα αποτελέσει χώρα στόχο της Ευρωπαϊκής Πρωτοβουλίας για τη Δημοκρατία και τα Ανθρώπινα Δικαιώματα (EIDHR) 2002-2004. Ενδεικτικό ποσό 2 500 000 ευρώ προβλέπεται να χορηγηθεί για περαιτέρω δράσεις της EIDHR το 2002. Ήδη, τα έτη 2000 και 2001, στο πλαίσιο αυτής της πρωτοβουλίας, χρηματοδοτήθηκαν τέσσερις δράσεις συνολικής αξίας 1 862 880 ευρώ μέσω μη κυβερνητικών οργανώσεων (ΜΚΟ) και του Γραφείου του Ύπατου Αρμοστή για τα Ανθρώπινα Δικαιώματα.

Σε επίπεδο πολιτικής, το Μέλος της Επιτροπής αρμόδιο για τις Εξωτερικές Σχέσεις είχε ήδη συζητήσεις με τον Υπουργό Εξωτερικών της Ινδονησίας για την πρόληψη των συγκρούσεων και τα ανθρώπινα δικαιώματα, το Νοέμβριο του 2001. Είχε τότε συμφωνηθεί ότι, στο πλαίσιο του μηχανισμού ταχείας αντίδρασης της Ένωσης για την πρόληψη των συγκρούσεων, η Επιτροπή θα πραγματοποιούσε αναγνωριστική αποστολή στην Ινδονησία τους μήνες Ιανουάριο και Φεβρουάριο του 2002, η οποία θαπέβαλε έκθεση για την κατάσταση των διενέξεων και τα προβλήματα των ανθρωπίνων δικαιωμάτων και θα πρότεινε τρόπους παρέμβασης της Ένωσης. Η αποστολή επισκέφτηκε την Τζακάρτα, το Πόσο Σουλαβέσι, την Παπουασία και τις Μολούκες και το πλήρες κείμενο της τελικής έκθεσης αυτής της ανεξάρτητης αποστολής εμπειρογνωμόνωνπάρχει στο δικτυακό τόπο της Επιτροπής, στο τμήμα των εξωτερικών σχέσεων που αναφέρεται στην Ινδονησία(1). Με βάση τις συστάσεις της εν λόγω έκθεσης, η Επιτροπή ενέκρινε χρηματοδότηση ύψους 520 000 ευρώ στο πλαίσιο του μηχανισμού ταχείας αντίδρασης που θα συμβάλει στη διευθέτηση των συγκρούσεων και στην προώθηση του σεβασμού των ανθρωπίνων δικαιωμάτων στις Μολούκες και στην Παπουασία όπουπάρχουν εντάσεις μεταξύ χριστιανικών και μουσουλμανικών κοινοτήτων. Προβλέπονται παρεμβάσεις για τη διευθέτηση των συγκρούσεων στις Μολούκες και για τη συμμετοχή διαφόρων ομάδων της τοπικής κοινωνίας των πολιτών και ομάδων γυναικών στον ειρηνικό διάλογο στην Παπουασία. Άλλο αποτέλεσμα αυτής της έκθεσης ήταν η χορήγηση το 2002 στο Σουλαβέσι ποσού 1 000 000 ευρώ από το κονδύλιοπέρ των εκριζωμένων πληθυσμών (βλ. παραπάνω).

Το 2001, το Κοινοβούλιο της Ινδονησίας ψήφισε νόμους για την αποκέντρωση, εφαρμοστέους σε ολόκληρη την Ινδονησία, και ειδικούς νόμους περιφερειακής αυτονομίας για το Ασέχ και την Ίριαν Τζάγια (που στη συνέχεια μετονομάστηκε Παπουασία) και η εφαρμογή τους μπορεί να συμβάλει σημαντικά στην επίλυση των προβλημάτων. Για ναποστηρίξει τη διαδικασία αυτή πιο μακροπρόθεσμα, η Επιτροπή — βάσει του εγγράφου εθνικής στρατηγικής για τη χορήγηση βοήθειας στην Ινδονησία — προβλέπεται να ενθαρρύνει τη χρηστή διακυβέρνηση και το κράτος δικαίου στο πλαίσιο αυτών των πολιτικών αποκέντρωσης και περιφερειακής αυτονομίας. Για την ενίσχυση της χρηστής διακυβέρνησης, καθώς και τη βελτίωση της αποτελεσματικότητας του δικαστικού συστήματος και των διαδικασιών επιβολής του νόμου στην Ινδονησία διατίθεται ποσό 15 000 000 ευρώ. Η Επιτροπή δενποτιμά τις προκλήσεις που αντιμετωπίζει η Ινδονησία για την επίλυση των προβλημάτων διαφθοράς, αναποτελεσματικότητας και για την ενίσχυση του κράτους δικαίου, και είναι έτοιμη να παράσχει τη διαρκή και ουσιαστική συμβολή της προς αυτήν την κατεύθυνση.

Η Επιτροπή εκτιμά τις προσπάθειες της κυβέρνησης της Ινδονησίας να αρχίσει συνεργασία με τη διεθνή συμμαχία για την καταπολέμηση της τρομοκρατίας. Σημειώνει ότι ο ηγέτης του κινήματος Λάσκαρ Τζιχάντ, κ. Jafar Umar Thalib, συνελήφθη στις Μολούκες τον Μάιο του 2002 και σήμερα κρατείται στην Τζακάρτα, και ενθαρρύνει την κυβέρνηση της Ινδονησίας να εφαρμόσει πλήρως τις νομικές διαδικασίες που αρμόζουν στη συγκεκριμένηπόθεση και σε άλλεςποθέσεις χωρίς διακρίσεις.

Τέλος, στο πλαίσιο τηςπουργικής Τρόικας Ένωσης-Ινδονησίας στο περιθώριο των συναντήσεων Ευρώπης-Ασίας στην Κοπεγχάγη, στις 24 Σεπτεμβρίου 2002, το Μέλος της Επιτροπής αρμόδιο για τις Εξωτερικές Σχέσεις έθιξε και συζήτησε εκ νέου όλα αυτά τα προβλήματα με τον Υπουργό Εξωτερικών Wirajuda. Μπορεί να διαβεβαιώσει το Αξιότιμο Μέλος του Κοινοβουλίου ότι η Επιτροπή συνεχίζει να παρακολουθεί ενεργά την περίπλοκη και εξελισσόμενη κατάσταση των ανθρωπίνων δικαιωμάτων σε ολόκληρη την Ινδονησία αποδίδοντας ιδιαίτερη προσοχή στο Σουλαβέσι, στο Ασέχ, στις Μολούκες, στην Παπουασία και σε άλλες περιοχές.

(1) http://europa.eu.int/comm/external_relations/indonesia/intro/index.htm.